rejauldu/bengali-wikipedia huggingface dataset:
বীরশ্রেষ্ঠ ফ্লাইট ল্যাফটেন্যান্ট মতিউর রহমানের স্মৃতিকে ধরে রাখার প্রয়াসে ২০০৮ সালের ৩১ মার্চ  বীরশ্রেষ্ঠ মতিউর রহমান স্মৃতি জাদুঘর স্থাপিত হয় ।  অবস্থান নরসিংদীর রায়পুরা উপজেলার সাবেক রামনগর গ্রামে বীরশ্রেষ্ঠ মতিউর রহমান স্মৃতি জাদুঘর অবস্থিত।  ইতিহাস সাত বীরশ্রেষ্ঠ ও তিন ভাষাশহীদের জন্মস্থানে জাদুঘর ও লাইব্রেরি নির্মাণ প্রকল্পের আওতায় ২০০৮ সালের ৩১  মার্চ উপঅধিনায়ক এ কে খন্দকার জাদুঘরের আনুষ্ঠানিক উদ্বোধন করেন। জাদুঘরে প্রায় ২ হাজার ৮০০টি বই রয়েছে। তবে এই জাদুঘরে বীরশ্রেষ্ঠের ব্যবহার্য কোন স্মৃতি চিহ্ন নেই। |  তথ্যসূত্র  বিষয়শ্রেণী:ঢাকা বিভাগের জাদুঘর বিষয়শ্রেণী:বাংলাদেশের স্মৃতি জাদুঘর বিষয়শ্রেণী:বাংলাদেশের স্বাধীনতা যুদ্ধের ফলাফল বিষয়শ্রেণী:মতিউর রহমান (বীরশ্রেষ্ঠ)
ফ্র্যাঙ্কি ব্যারেটো হলেন একজন প্রাক্তন ভারতীয় আন্তর্জাতিক ফুটবল খেলোয়াড় যিনি একজন ডিফেন্ডার হিসেবে খেলেছেন। ১৯৯২ সালে ভাস্কো স্পোর্টস ক্লাবের সাথে শুরু করার পর, ব্যারেটো চার্চিল ব্রাদার্স, ইস্টবেঙ্গল এবং সালগাওকর ক্লাবসহ সহ ভারতের কয়েকটি শীর্ষস্থানীয় ক্লাবের জন্য খেলেছেন। তিনি ১৭ বার ভারতীয় জাতীয় দলের হয়ে খেলেছেন এবং জাতীয় দলের অধিনায়কও হয়েছেন। তিনি ১৯৯৭ সালে নেহরু কাপ এবং ১৯৯৮ সালের ব্যাংকক এশিয়ান গেমস সহ বিভিন্ন প্রতিযোগিতায় খেলেছেন।   তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:ভারতীয় ফুটবলার বিষয়শ্রেণী:ফুটবল রক্ষণভাগের খেলোয়াড় বিষয়শ্রেণী:১৯৯৮ এশিয়ান গেমসের ফুটবলার বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:ভারতের আন্তর্জাতিক ফুটবলার বিষয়শ্রেণী:এশিয়ান গেমসে ভারতের প্রতিযোগী বিষয়শ্রেণী:চার্চিল ব্রাদার্স ফুটবল ক্লাব গোয়ার খেলোয়াড় বিষয়শ্রেণী:সালগাওকর ফুটবল ক্লাবের খেলোয়াড় বিষয়শ্রেণী:গোয়ার ফুটবলার বিষয়শ্রেণী:ইস্টবেঙ্গল ক্লাবের খেলোয়াড়
কৃষক সমাবেশ বা কৃষক লং মার্চ ছিল ভারতের মহারাষ্ট্র রাজ্যের কৃষকদের দ্বারা সংগঠিত একটি বিশাল আকারের প্রতিবাদ পদযাত্রা, যেটি ভারতের কমিউনিস্ট পার্টির (মার্কসবাদী) কৃষক ফ্রন্ট, সর্বভারতীয় কিষান সভা দ্বারা আয়োজিত হয়। প্রায় ৪০,০০০ জন থেকে ৫০,০০০ জন কৃষক মহারাষ্ট্র বিধানসভা ঘেরাওয়ের জন্য নাশিক থেকে মুম্বই পর্যন্ত ১৮০ কিলোমিটার দূরত্বে যাত্রা করেন। মহারাষ্ট্র সরকার কথিত দাবি পূরণের আশ্বাস দেওয়ার পরে ২০১৮ সালের ১২ মার্চ শান্তিপূর্ণ পদক্ষেপের সিদ্ধান্তে পৌঁছায়। এই আশ্বাসগুলি অবশ্য কার্যকর হয় নি, যার ফলশ্রুতিতে কৃষক লং মার্চ ২০১৯ সালের ২২ শে ফেব্রুয়ারি শুরু হয়, তবে শীঘ্রই স্থগিত করা হয়।  পটভূমি অব্যাহত বৃষ্টিপাত, শিলাবৃষ্টি, কীটপতঙ্গ সহ বহু কারণেই মহারাষ্ট্র রাজ্যের কৃষিক্ষেত্র খারাপভাবে ক্ষতিগ্রস্ত হয়। রাজ্যে আনুমানিক ২,৪১৪ জন কৃষক ২০১৭ সালের ১ জানুয়ারি থেকে ৩১ অক্টোবরের মধ্যে আত্মহত্যা করেন। এই বিষয়গুলি বিবেচনা করে, সরকার ২০১৭ সালে ৩৪,০০০ কোটি টাকার শর্তসাপেক্ষ ঋণ মওকুফের ঘোষণা করে, কিন্তু প্রতিশ্রুতি অনুযায়ী এটি কার্যকর করা হয়নি।  এই লং মার্চ কিশন কৃষানসভার নেতা অজিত নওয়াল, অশোক ধাওয়াল, জীব পাণ্ডু গাভিত এবং বিজু কৃষ্ণন পদযাত্রার অনুপ্রেরণা ও নেতৃত্ব দিয়েছিলেন।  তথ্যসূত্র  বহিঃসংযোগ  বিষয়শ্রেণী:২০১৮-এ ভারতীয় রাজনীতি বিষয়শ্রেণী:ভারতীয় কৃষক
thumb|ব্রিটিশ ইন্ডিয়ান অ্যাসোসিয়েশন এর প্রতিষ্ঠাতা দ্বারকানাথ ঠাকুর  ব্রিটিশ ইন্ডিয়ান অ্যাসোসিয়েশন ১৮৫১ সালের ২৯ অক্টোবর কলকাতায় দ্বারকানাথ ঠাকুর  দ্বারা প্রতিষ্ঠিত হয়। রাজা রাধাকান্ত দেব এর প্রথম সভাপতি এবং প্রথম সম্পাদক ছিলেন দেবেন্দ্রনাথ ঠাকুর । বিশিষ্ট সাংবাদিক কৃষ্ণদাস পাল প্রথমে এর সহকারী সম্পাদক এবং পরে (১৮৭৪-১৮৮৪) সম্পাদক ছিলেন। এই প্রতিষ্ঠানের মূল উদ্দেশ্য ছিল ব্রিটিশ ভারতের জনগণের কল্যাণার্থে আন্দোলন পরিচালনা করা। ১৮৫৩ সালের সনদ আইন-১৮৫৩কে কেন্দ্র করে ভারতবাসীর রাজনৈতিক আন্দোলন ও আশা-আকাঙ্ক্ষা সক্রিয় হয়ে উঠে। নতুন সনদ প্রাপ্তিকে সামনে রেখে ভারতবাসীর অভাব-অভিযোগগুলির প্রতি ইংল্যান্ডের কর্তৃপক্ষের দৃষ্টি আকর্ষণ ও আশু ফল লাভের উদ্দেশ্যে তৎকালীন নেতৃবৃন্দ এই অ্যাসোসিয়েশন প্রতিষ্ঠা করেন। প্রতিষ্ঠার অল্প পরেই অ্যাসোসিয়েশনের পক্ষ থেকে ভারত সংস্কারসম্বন্ধীয় একটি স্মারকলিপি ব্রিটিশ পার্লামেন্টে প্রেরণ করা হয়। স্মারকলিপির প্রধান দাবি ছিল ভারতীয় আইন পরিষদের দুই-তৃতীয়াংশ সদস্য হবেন ভারতীয়। প্রতিষ্ঠালগ্ন হতে এ অ্যাসোসিয়েশন ভারতের শিক্ষা, স্বাস্থ্য, রাজস্ব, পুলিশ, আইনকানুন ও প্রশাসন বিষয়ে ভারতীয়দের বিভিন্ন দাবির প্রতি সরকারের দৃষ্টি আকর্ষণ করে। ব্রিটিশ ইন্ডিয়া অ্যাসোসিয়েশনই সর্বপ্রথম ভারতের বিভিন্ন অঞ্চলের মধ্যে পারস্করিক সহযোগিতার ওপর গুরুত্ব আরোপ করে। প্রায় ২৫ বছর এ সভা জাতির মুখপাত্র হিসেবে কাজ করে। ১৮৭০ সালে সরকার কর্তৃক উচ্চশিক্ষা নিয়ন্ত্রণের ব্যবস্থা প্রবর্তনে এ প্রতিষ্ঠান বাঁধা দেয়।  ব্রিটিশ ইন্ডিয়ান অ্যাসোসিয়েশন প্রধানত উচ্চবিত্ত ও শিক্ষিত শ্রেণীর মিলন ভূমি ছিল এবং তাদের স্বার্থ সংরক্ষণে এর বিশেষ নজর ছিল। ১৮৭৫ ও ১৮৭৬ সালে মধ্যবিত্ত শ্রেণী দ্বারা যথাক্রমে ‘ইন্ডিয়া লীগ’ ও ‘ইন্ডিয়ান অ্যাসোসিয়েশন’ প্রতিষ্ঠিত হলে এটি প্রধানত জমিদার শ্রেণীর স্বার্থরক্ষার জন্য বিশেষভাবে সচেষ্ট হয়। ঊনবিংশ শতাব্দীর দ্বিতীয়ার্ধে নবীন শিক্ষিত মধ্যবিত্ত শ্রেণীর অগ্রগতি ও আশা-আকাঙ্ক্ষার সঙ্গে তাল মিলাতে এই প্রতিষ্ঠান ব্যর্থ হয়। যেহেতু উচ্চবিত্ত জমিদারদের দ্বারা পরিচালিত এবং বার্ষিক চাঁদার হার বেশি ছিল, সে জন্য শিক্ষিত বাঙালি কৃষক/রায়ত ও নিম্নবিত্তের সাধারণ মানুষ এ অ্যাসোসিয়েশনকে কখনও নিজেদের আশা-আকাঙ্ক্ষার প্রতীক বলে মনে করে নি। বাংলার মুসলমান সম্প্রদায়ের অধিকাংশই ছিল কৃষক, তাই তারা এই এ্যাসোসিয়েশনের সঙ্গে যুক্ত ছিল না। ১৮৫৬ সালে মুসলমানদের স্বার্থ রক্ষার জন্য কলকাতায় ‘মোহামেডান অ্যাসোসিয়েশন’ গঠিত হয়। অবশ্য ব্রিটিশ ইন্ডিয়ান অ্যাসোসিয়েশন এই নতুন প্রতিষ্ঠানকে স্বাগত জানায়। কলকাতায় ইন্ডিয়ান ন্যাশনাল কনফারেন্স (১৮৮৩ ও ১৮৮৫ সালে) এবং জাতীয় কংগ্রেসের অধিবেশনকালে (১৮৮৬) এই এ্যাসোসিয়েশনের নেতৃবৃন্দ সহযোগিতা করেন।  জমিদার ও অভিজাত শ্রেণীর অনুকূলে এ সংগঠনের কার্যকলাপ থাকা সত্ত্বেও ১৮৫৯ সালের ‘অ্যাক্ট টেন’ এর বিরুদ্ধে নীলকরদের আন্দোলনে এ সংগঠন যোগ দেয় নি, বরং রায়তদের সমর্থন করেছে। নীল চাষের সমস্যা সমাধানকল্পে ১৮৬০ সালে ইংরেজ সরকারকে একটি তদন্ত কমিশন গঠন করতে এ সংগঠন দাবি জানিয়েছে। ১৯৫৪ সালে পশ্চিমবঙ্গে জমিদারি বিলুপ্তির পর এর কার্যক্রম হ্রাস পায়।   তথ্যসূত্র    রামতনু লাহিড়ী ও তৎকালীন বঙ্গসমাজ-শিবনাথ শাস্ত্রী, নিউ এজ্‌ পাবলিসার্স পাঃ লিঃ  বিষয়শ্রেণী:বাংলার নবজাগরণ বিষয়শ্রেণী:১৮৩৮-এ ভারতে প্রতিষ্ঠিত বিষয়শ্রেণী:১৯৫৪-এ ভারতে বিলুপ্ত
নিতাই ইউনিয়ন বাংলাদেশের রংপুর বিভাগের নীলফামারী জেলার কিশোরগঞ্জ উপজেলার একটি ইউনিয়ন। এ ইউনিয়নের ভৌগোলিক পরিচিতি কোড (জিও কোড) হল ৫৫.৭৩.৪৫.৬৯।   ইতিহাস  নিতাই ইউনিয়নের নামকরণ করা হয় নিতাই দও নাম অনুসারে, যিনি এখানকার জমিদার ছিলেন। তিনি আনুমানিক ১৮৩৫ সালে জন্ম গ্রহণ করেন। তৎকালিন সময় তার বাড়ি বানিয়া পাড়া এলাকায় ছিলো এবং পুরা এলাকায় তার জমিদারি খুব নাম ডাক ছিলো। ১৯৪৭ সালে দেশ ভাগের সময় তার বংশধরা ভারতে চলে যান।   ভৌগোলিক অবস্থান ও আয়তন  কিশোরগঞ্জ উপজেলা সদর হতে প দিকে অবস্থিত এ ইউনিয়নের মোট আয়তন ৫২৮২ একর বা ২১.৪ বর্গকিলোমিটার।   প্রশাসনিক এলাকা  নিতাই ইউনিয়ন মৌজা/গ্রাম নিয়ে গঠিত। মৌজা সমুহ ৯টি প্রশাসনিক ওয়ার্ডে বিভক্ত। গ্রামসমূহ হল —   জনসংখ্যা  ২০১১ সালের আদমশুমারি অনুযায়ী নিতাই ইউনিয়নের মোট জনসংখ্যা ছিল ২৬৮৩২ জন, যার মধ্যে পুরুষ হল ১৩৪৬৭ জন এবং নারী হল ১৩৩৬৫ জন।   শিক্ষা ও সংস্কৃতি  নিতাই ইউনিয়নের গড় সাক্ষরতা হার ৫৫.২%। তার মধ্যে নারী শিক্ষার হার ৪৫.৩% এবং পুরুষ শিক্ষার হার ৩৮.০%। এখানকার গুরুত্বপূর্ণ শিক্ষা প্রতিষ্ঠানের মধ্যেঃ ১. নিতাই উচ্চ বিদ্যালয় ২. মসরুত পানিয়াল পুকুর উচ্চ বিদ্যালয়   অর্থনীতি ও যোগাযোগ  নিতাই ইউনিয়নের অর্থনীতি মূলত কৃষি নির্ভর।   আরও দেখুন   বাংলাদেশের ইউনিয়ন  বাংলাদেশে স্থানীয় সরকার  রংপুর বিভাগ   তথ্যসূত্র   বহিঃসংযোগ  নিতাই ইউনিয়ন — বাংলাদেশ জাতীয় তথ্য বাতায়ন  বিষয়শ্রেণী:কিশোরগঞ্জ উপজেলার ইউনিয়ন
জাবেরিয়া আব্বাসি () হলেন একজন পাকিস্তানি চলচ্চিত্র–টেলিভিশন অভিনেত্রী, মডেল ও উপস্থাপিকা। তিনি হাম টিভির দিল, দিয়া, দেহলিজ ও থোড়ি সি খুশিয়ার পাশাপাশি দোরাহ, অন্নদাতা, সোতায়লি, তেরে লিয়ে ধারাবাহিক; এআরওয়াই ডিজিটালের "দরমিয়াঁ" ফুল ওয়ালি গালি, ফির খো যায়ে না ধারাবাহিক এবং পিটিভির মমতা, কাশ ম্যায় তেরি বেটি না হোতি ও চাহতেঁ ধারাবাহিকে কাজ করেছেন। সাম্প্রতিককালে তিনি ২০১১ সালে পাকিস্তানি চলচ্চিত্র সালতানাতে অভিনয়ের মধ্য দিয়ে চলচ্চিত্র জগতে পা রাখেন। তিনি পিটিভি লং প্লে পেয়ার অগর কভি ফির হুয়াতে সংগীতশিল্পী ও অভিনেতা আলী হায়দারের সাথেও কাজ করেছিলেন।   ব্যক্তিগত জীবন  জাবেরিয়া আব্বাসি ১৯৯৭ সালে অভিনেতা শামুন আব্বাসির সাথে বিবাহ বন্ধনে আবদ্ধ হয়েছিলেন এবং পরবর্তীতে তাঁরা ২০১০ সালে বিবাহবিচ্ছেদ করেছিলেন। অভিনেত্রী  আনজেলা আব্বাসি হচ্ছে তার একমাত্র মেয়ে।   পুরস্কার ও মনোনয়ন  জাবেরিয়া আব্বাসিনাজিয়াতে তাঁর অভিনয়ের জন্য লাক্স স্টাইল অ্যাওয়ার্ডে একবার সেরা অভিনেত্রী হয়েছিলেন।   তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:পাকিস্তানি নারী মডেল বিষয়শ্রেণী:পাকিস্তানি টেলিভিশন অভিনেত্রী বিষয়শ্রেণী:পাকিস্তানি চলচ্চিত্র অভিনেত্রী বিষয়শ্রেণী:২১শ শতাব্দীর পাকিস্তানি অভিনেত্রী বিষয়শ্রেণী:করাচির অভিনেত্রী বিষয়শ্রেণী:লাহোরের অভিনেত্রী বিষয়শ্রেণী:উর্দু চলচ্চিত্র অভিনেত্রী বিষয়শ্রেণী:১৯৭৩-এ জন্ম
আরও দেখুন   ফণীন্দ্রনাথ গুপ্ত  সুলেখা কালি   তথ্যসূত্র    বহিঃসংযোগ    Early Cartridge Pens (Article about the very first cartridge pens, from the early 20th century)  PenHero.com (Many illustrated articles and reviews on modern and vintage pens)  Pendemonium: Ink Facts (Reviews on inks and list of cartridge type used by different fountain pens)  Stylophiles on-line magazine (On-line magazine devoted to fountain pen enthusiasts and aficionados)  Fountainpen.it (gallery of old fountain pen ads from an Italian site on fountain pens)  Fountain Pen Geeks (An audio podcast for fountain pen enthusiasts)  বিষয়শ্রেণী:কলম বিষয়শ্রেণী:আরব উদ্ভাবন বিষয়শ্রেণী:মিশরীয় উদ্ভাবন বিষয়শ্রেণী:ঝর্ণা কলম ও কালি নির্মাতা বিষয়শ্রেণী:লেখনী
আন্দজেই ভিতোলদ ভাইদা (; ৬ মার্চ ১৯২৬ - ৯ অক্টোবর ২০১৬) ছিলেন একজন পোলীয় চলচ্চিত্র ও মঞ্চ পরিচালক। তাকে পোলীয় চলচ্চিত্র শিল্পের "রচয়িতা পরিচালক" হিসেবে গণ্য করা হয়। কর্মজীবনের স্বীকৃতি হিসেবে তিনি একটি একাডেমি সম্মানসূচক পুরস্কার, পাল্ম দর, এবং সম্মানসূচক গোল্ডেন লায়ন ও স্বর্ণ ভল্লুক অর্জন করেন। তিনি পোলীয় চলচ্চিত্র স্কুলের বিশিষ্ট সদস্য ছিলেন। তিনি যুদ্ধভিত্তিক ত্রয়ী চলচ্চিত্র আ জেনারেশন (১৯৫৪), কানাই (১৯৫৬) ও অ্যাশেজ অ্যান্ড ডায়মন্ডস (১৯৫৮) পরিচালনার জন্য বিশেষভাবে স্মরণীয়।  তাকে বিশ্বের অন্যতম স্বনামধন্য চলচ্চিত্র নির্মাতা হিসেবে গণ্য করা হয়। তার কাজসমূহ তার নিজের দেশের রাজনৈতিক ও সামাজিক বিবর্তন এবং পোলীয় জাতিগত পরিচয়ের পুরাণকথা সম্পর্কে বিশ্লেষণধর্মী ধারণা চিয়ে থাকে। তার নির্মিত চারটি চলচ্চিত্র শ্রেষ্ঠ বিদেশি ভাষার চলচ্চিত্র বিভাগে একাডেমি পুরস্কারের মনোনয়ন লাভ করে, সেগুলো হল দ্য প্রমিজড ল্যান্ড (১৯৭৫), দ্য মেইডস অব ভিলকো (১৯৭৯), ম্যান অব আয়রন (১৯৮১), এবং কাতিন (২০০৭)।   তথ্যসূত্র    বহিঃসংযোগ      বিষয়শ্রেণী:১৯২৬-এ জন্ম বিষয়শ্রেণী:২০১৬-এ মৃত্যু বিষয়শ্রেণী:জার্মান ভাষার চলচ্চিত্র পরিচালক বিষয়শ্রেণী:পোলীয় চলচ্চিত্র পরিচালক বিষয়শ্রেণী:পোলীয় চিত্রনাট্যকার বিষয়শ্রেণী:একাডেমি সম্মানসূচক পুরস্কার বিজয়ী বিষয়শ্রেণী:বাফটা ফেলো বিষয়শ্রেণী:শ্রেষ্ঠ পরিচালনা বিভাগে সেজার পুরস্কার বিজয়ী বিষয়শ্রেণী:সম্মানসূচক সেজার প্রাপক বিষয়শ্রেণী:ইউরোপীয় চলচ্চিত্র পুরস্কার বিজয়ী বিষয়শ্রেণী:পাল্ম দর বিজয়ী চলচ্চিত্রের পরিচালক বিষয়শ্রেণী:সম্মানসূচক স্বর্ণ ভল্লুক প্রাপক বিষয়শ্রেণী:পুরুষ চিত্রনাট্যকার
ভারত ১৯৫৪ সালের ১লা মে থেকে ৯ই মে পর্যন্ত ফিলিপাইনের ম্যানিলা শহরে অনুষ্ঠিত ১৯৫৪ এশিয়ান গেমসে অংশগ্রহণ করে। এশিয়াডের এই সংস্করণে ভারত ৪টি স্বর্ণপদক জয় করে ৫ম স্থানে রয়েছে। 2nd Asian Games medal tally     পদক তালিকা  শৃঙ্খলা অনুসারে পদক শৃঙ্খলাস্বর্ণরৌপ্যব্রোঞ্জ মোটমল্লক্রীড়া৫ ৩ ৬ ১৪ কুস্তি ০ ১ ১ ২ ডাইভিং ০ ০ ১ ১ মোট ৫ ৪ ৮ ১৭   আরো দেখুন    তথ্যসূত্র   বিষয়শ্রেণী:এশিয়ান গেমসে ভারত বিষয়শ্রেণী:১৯৫৪ এশিয়ান গেমসের দেশসমূহ
কর্নেল স্যার উইলিয়াম হেনরি হাউটন গ্যাস্ট্রেল  (২৪ সেপ্টেম্বর ১৮৫২ - ১১ এপ্রিল ১৯৩৫) ল্যাম্বেথ নর্থের রক্ষণশীল এমপি ছিলেন।https://web.archive.org/web/20150330220613/http://www.leighrayment.com/commons/Lcommons1.htm Leigh Rayment's historical list of MPsWhitaker's Almanack, 1907 to 1922 editionsF.W.S. Craig, British Parliamentary Election Results 1885-1918Obituary The Times p. 18., 12 April 1935  তিনি গ্লুচেস্টারশায়ারে জন্মগ্রহণ করেন এবং চেল্টেনহ্যাম কলেজে পড়াশোনা করেন। তিনি লন্ডনে চলে যান যেখানে তিনি মিডলসেক্স ইওম্যান্রিতে কমিশন লাভ করেন। ১৯০১ সালে তিনি মেজর এবং ইউনিটের সেকেন্ড ইন কমান্ড পদে উন্নীত হন। ১৯০৯ সালে তিনি টেরিটোরিয়াল ডেকোরেশনে ভূষিত হন। পরবর্তীতে তিনি উলউইচ জেলার কমান্ডিং আর্মি সার্ভিস কর্পসে কর্নেল পদে উন্নীত হন।  তিনি ১৯০৪ থেকে ১৯০৭ সাল পর্যন্ত লন্ডন কাউন্টি কাউন্সিল ফর সেন্ট প্যানক্রাস সাউথের সদস্য ছিলেন, যারা মিউনিসিপ্যাল রিফর্ম পার্টির অগ্রদূত ছিলেন। এর আগে তিনি ১৯০১ সালেও পরাজিত হয়েছিলেন।   ১৯০৬ সালে তিনি ল্যাম্বেথ নর্থে প্রতিদ্বন্দ্বিতা করে পরাজিত হন। ১৯১০ সালের জানুয়ারিতে লিবারেলদের কাছ থেকে আসনটি জয়লাভ করেন এবং ১৯১০ সালের ডিসেম্বরে এটি পুনরায় জয়ী হন। তবে ১৯১৮ সালে তাদের কাছে হেরে যান।     ১৯১৭ সালে তাকে নাইট উপাধি দেওয়া হয়।   সূত্র   বিষয়শ্রেণী:যুক্তরাজ্যের সংসদ সদস্য ১৯১০-১৯১৮ বিষয়শ্রেণী:যুক্তরাজ্যের সংসদ সদস্য ১৯১০ বিষয়শ্রেণী:প্রথম বিশ্বযুদ্ধের ব্রিটিশ সেনা কর্মকর্তা বিষয়শ্রেণী:রয়্যাল জিওগ্রাফিক্যাল সোসাইটির ফেলো বিষয়শ্রেণী:নাইটস ব্যাচেলর বিষয়শ্রেণী:চেলটেনহ্যাম কলেজে শিক্ষিত ব্যক্তি বিষয়শ্রেণী:১৮৫২-এ জন্ম বিষয়শ্রেণী:ইংল্যান্ডের নির্বাচনী এলাকা থেকে রক্ষণশীল দল (যুক্তরাজ্য) এর সংসদ সদস্য বিষয়শ্রেণী:১৯৩৫-এ মৃত্যু বিষয়শ্রেণী:রয়্যাল আর্মি সার্ভিস কোরের কর্মকর্তা বিষয়শ্রেণী:লন্ডন কাউন্টি কাউন্সিলের সদস্য বিষয়শ্রেণী:গ্লুচেস্টারশায়ারের রাজনীতিবিদ
সুলাইবিখাত () কুয়েত সিটির একটি জেলা। এটি পাঁচটি ব্লক নিয়ে গঠিত।   সুলাইবিখাত ক্যাম্প  ব্রিটিশ ম্যান্ডেটের সময় সুলাইবিখাতে একটি ব্রিটিশ ক্যাম্প নির্মিত হয়েছিল, যেখানে প্রায় ২০০টি বাংলো স্টাইলের আবাসিক ইউনিট ছিল, যা পারস্য উপসাগরের পাশে একটি ঘেরের মধ্যে অবস্থিত ছিল।  ১৯৬১ সালে ব্রিটিশ ম্যান্ডেটের সমাপ্তির পর ক্যাম্পটি পরিত্যক্ত হয়ে যায় এবং কুয়েত সরকারের উচ্চপদস্থ কর্মচারীরা (ডাক্তার, প্রকৌশলী, ফার্মাসিস্ট, পশুচিকিৎসক, আইনজীবী, বিচারক ইত্যাদি) এটি ব্যবহার করতে শুরু করেন।  ক্যাম্পে নিজস্ব একটি পুলিশ স্টেশন, একটি সুপারমার্কেট ("সালওয়া মার্কেট"), এবং একসময় একটি লন্ড্রি আউটলেট এবং একটি হেয়ারস্টাইলিস্ট ছিল।  ক্যাম্পে বাসিন্দাদের জন্য একটি ক্লাব ছিল, যেখানে একটি আউটডোর সুইমিং পুল, তিনটি টেনিস ক্লাব, একটি ফুটবল মাঠ এবং একটি সিনেমা ঘর ছিল। এটি উৎসব উপলক্ষে যুবকদের মিলনস্থল হিসেবে কাজ করত। এই পরিস্থিতি ১৯৮০ পর্যন্ত অব্যাহত ছিল, যখন বাসিন্দাদের অন্যত্র স্থানান্তর করা হয় এবং ক্যাম্পটি ভেঙে ফেলা হয়।   তথ্যসূত্র   বিষয়শ্রেণী:কুয়েতের জনবহুল স্থান
মেরী মেলন (২৩ সেপ্টেম্বর ১৮৬৯ – ১১ নভেম্বর ১৯৩৮), বা টাইফয়েড মেরী, মার্কিন যুক্তরাষ্ট্রে টাইফয়েড জ্বরের জীবাণুর অলাক্ষণিক বাহক হিসাবে শনাক্ত হওয়া প্রথম ব্যক্তি। রাঁধু্নীরূপে কাজ করা প্রথম সময়পর্বে তিনি ২২ জন অন্য লোককৈ সংক্রমিত করেছিলেন বলে ধারণা করা হয় যার মধ্যে তিনজনের মৃত্যু ঘটে। তাঁকে স্বাস্থ্য কর্তৃপক্ষ‌ দুবার জোর করে পৃথক করে রেখেছিল। প্রায় তিন দশক তেমনভাবে থাকার পরে তাঁর মৃত্যু ঘটে।The Gospel of Germs: Men, Women, and the Microbe in American Life, Typhoid Mary: An Urban Historical,   প্রারম্ভিক জীবন ১৮৬৯ সালে কুক্‌সটাউন, কাউন্টি টাইরনে (এখনকার উত্তর আয়ারল্যান্ড) মেরী মেলনের জন্ম হয়েছিল। ১৮৮৩ সালে ১৫ বছর বয়সে তিনি মার্কিন যুক্তরাষ্ট্রে অভিবাসন করেন। কিছুকাল সম্পর্কীয় লোকের সাথে থাকার পরে তিনি এক ধনী মানুষের  রাঁধুনীর কাজ পান।  কর্মজীবন ১৯০০ সাল থেকে ১৯০৭ সাল পর্যন্ত মেলন নিউইয়র্ক মহানগর অঞ্চলে সাতটা পরিবারের জন্য রাঁধুনীর কাজ করেছিলেন। ১৯০০ সালে তিনি নিউইয়র্কের মামারোনেকে কাজ করছিলেন যেখানে কাজে থাকার দুসপ্তাহর মধ্যে বাসিন্দারা টাইফয়েডে আক্রান্ত হয়। ১৯০১ সালে তিনি মানহাটানে যান। সেখানে তাঁর কাজ করা পরিবারের লোকরা জ্বর ও পাতলা পায়খানায় ভোগে এবং ধোপার মৃত্যু হয়। তার পরে মেলন এক উকিলের বাড়িতে কাজ করেন। সেই পরিবারের সাত-আটজন লোক অসুস্থ হওয়ার পরে তিনি সেই স্থান পরিত্যাগ করেন।Dex and McCaff, "Who was Typhoid Mary?" The Straight Dope. Aug 14, 2000  thumb|left|১৯০৯ সালের একটি সংবাদপত্রে মেরীর ছবি। ১৯০৬ সালে তিনি লং আইল্যান্ডের অয়ষ্টার বেতে কাজ নেন। দুসপ্তাহর মধ্যে পরিবারের ১১ জন সদস্যের ১০ জনই টাইফয়েডে পড়ে চিকিৎসালয়ে ভর্তি হয়। তিনি আবার স্থান বদলান এবং পুনরায় তিনটি পরিবারে একই ঘটনা ঘটে।    এমনভাবে অন্য কয়েকটি পরিবারেও টাইফয়েড রোগ দেখা দেয়।   অনুসন্ধান   তথ্যসূত্র  বিষয়শ্রেণী:১৮৬৯-এ জন্ম বিষয়শ্রেণী:১৯৩৮-এ মৃত্যু বিষয়শ্রেণী:নিউমোনিয়ায় মৃত্যু বিষয়শ্রেণী:মার্কিন গৃহকর্মী বিষয়শ্রেণী:টাইফয়েড জ্বর বিষয়শ্রেণী:কুকসটাউনের ব্যক্তি বিষয়শ্রেণী:নারী ও মৃত্যু
খ হলো বাংলা বর্ণমালার দ্বিতীয় ব্যঞ্জনবর্ণ এবং বাংলা বর্ণমালার বর্তমান বিন্যাস অনুযায়ী ১৩তম বর্ণ।‘খ’ হলো একটি অর্ধমাত্রাযুক্ত ব্যঞ্জনবর্ণ।   বর্ণনা  খ বাংলা ব্যঞ্জনবর্ণের দ্বিতীয় বর্ণ। এটি ক-বর্গীয় ধ্বনিরও দ্বিতীয় ধ্বনি। কখনো কখনো এটি গণিতে অজ্ঞাতরাশি নির্দেশ করতে ব্যবহৃত হয়। এটির প্রাচীন ব্রাহ্মীরূপ হল 𑀔।   ব্যবহার  স্বরবর্ণ খ'র সাথে যুক্ত হলেঅখ আ খাইখিঈখীউখুঊখূঋখৃএখেঐখৈওখোঔখৌ যুক্তবৰ্ণ       পৃথকরূপেযুক্তরূপশব্দখ্ + যখ্যলেখ্য , আলেখ্যখ্ + রখ্রখ্রিস্টাব্দ,খ্রিস্টপূর্ব •খ বর্ণটি বাংলা ভাষায় অন্য বর্ণের সঙ্গে যুক্ত হওয়ার প্রবণতা তেমন দেখায় না। •"খ্র" যুক্তবর্ণটি ইংরেজি বা বিদেশি শব্দের প্রতিবর্ণীকরণে ব্যবহৃত হয়। দেশীয় শব্দে এর ব্যবহার নেই।   বৈশিষ্ট্য  খ হলো ধ্বনিগত বৈশিষ্ট্যের দিক দিয়ে কণ্ঠ্য ধ্বনি।এর উচ্চারণ জিহ্বামূল থেকে হয়ে থাকে। এটি একটি অঘোষ ধ্বনি যা উচ্চারণ করলে গলার স্বরতন্ত্রী অনুরণিত হয় না। এটি নিঃশ্বাসের উপর ভিত্তি করে একটি মহাপ্রাণ ধ্বনি।   উদাহরণ  খই খইল খঞ্জ খচ্চর খটাশ খড় খড়ম খড়ি খন্ড খণ্ড খণ্ডন খত খনন খনিজ খনিত্র খবর খর খরচ খরা খলিফা খাই খাওয়া খাচা খাদ্য খাতা খাদ খাদক খানা খানিক খাবার খামখেয়াল খারিজ খারাপ খালি খিচুড়ি  যুক্তাক্ষর   খ্ + য দেয়  100px   খ্ + র দেয়  100px   অন্যদিকে র্ + খ দেয়  100px   কম্পিউটিং কোড    তথ্যসূত্র    বহিঃসংযোগ       বিষয়শ্রেণী:বাংলা ব্যঞ্জনবর্ণ বিষয়শ্রেণী:বাংলা বর্ণমালা
গাব্রিয়েল রাফায়েল ফুয়েন্তেস গোমেস (, ; জন্ম: ৯ ফেব্রুয়ারি ১৯৯৭; গাব্রিয়েল ফুয়েন্তেস নামে সুপরিচিত) হলেন একজন কলম্বীয় পেশাদার ফুটবল খেলোয়াড়। তিনি বর্তমানে ব্রাজিলের পেশাদার ফুটবল লিগের শীর্ষ স্তর কাম্পেওনাতো ব্রাজিলেইরো সেরিয়ে আ-এর ক্লাব ফ্লুমিনেন্সের হয়ে রক্ষণভাগের খেলোয়াড় হিসেবে খেলেন। তিনি মূলত বাম পার্শ্বীয় রক্ষণভাগের খেলোয়াড় হিসেবে খেললেও মাঝেমধ্যে বাম পার্শ্বীয় মধ্যমাঠের খেলোয়াড় হিসেবে খেলেন।  ২০১৭ সালে, ফুয়েন্তেস কলম্বিয়া অনূর্ধ্ব-২০ দলের হয়ে কলম্বিয়ার বয়সভিত্তিক পর্যায়ে অভিষেক করেছেন।  প্রারম্ভিক জীবন গাব্রিয়েল রাফায়েল ফুয়েন্তেস গোমেস ১৯৯৭ সালের ৯ই ফেব্রুয়ারি তারিখে কলম্বিয়ার সান্তা মার্তায় জন্মগ্রহণ করেছেন এবং সেখানেই তার শৈশব অতিবাহিত করেছেন।  আন্তর্জাতিক ফুটবল ফুয়েন্তেস কলম্বিয়া অনূর্ধ্ব-২০ এবং কলম্বিয়া অনূর্ধ্ব-২৩ দলের হয়ে খেলার মাধ্যমে কলম্বিয়ার প্রতিনিধিত্ব করেছেন। ২০১৭ সালের ৮ই ফেব্রুয়ারি তারিখে তিনি ইকুয়েডর অনূর্ধ্ব-২০ দলের বিরুদ্ধে ম্যাচে কলম্বিয়া অনূর্ধ্ব-২০ দলের হয়ে আন্তর্জাতিক পর্যায়ে অভিষেক করেছেন।https://www.transfermarkt.com/gabriel-fuentes/nationalmannschaft/spieler/480686/verein_id/28266  তথ্যসূত্র  বহিঃসংযোগ     বিষয়শ্রেণী:১৯৯৭-এ জন্ম বিষয়শ্রেণী:জীবিত ব্যক্তি বিষয়শ্রেণী:কলম্বীয় ফুটবলার বিষয়শ্রেণী:ফুটবল রক্ষণভাগের খেলোয়াড় বিষয়শ্রেণী:ফ্লুমিনেন্সে ফুটবল ক্লাবের খেলোয়াড় বিষয়শ্রেণী:কাম্পেওনাতো ব্রাজিলেইরো সেরিয়ে আ-এর খেলোয়াড় বিষয়শ্রেণী:কলম্বিয়ার আন্তর্জাতিক যুব ফুটবলার বিষয়শ্রেণী:কলম্বিয়ার অনূর্ধ্ব-২০ আন্তর্জাতিক ফুটবলার বিষয়শ্রেণী:কলম্বিয়ার অনূর্ধ্ব-২৩ আন্তর্জাতিক ফুটবলার বিষয়শ্রেণী:রিয়াল সারাগোসার খেলোয়াড় বিষয়শ্রেণী:সেহুন্দা দিভিসিওনের খেলোয়াড় বিষয়শ্রেণী:পুরুষ ফুটবল রক্ষণভাগের খেলোয়াড় বিষয়শ্রেণী:আতলেতিকো জুনিয়রের ফুটবলার
মরিস ব্লঁশোএই ফরাসি ব্যক্তিনামটির বাংলা প্রতিবর্ণীকরণে উইকিপিডিয়া:বাংলা ভাষায় ফরাসি শব্দের প্রতিবর্ণীকরণ-এ ব্যাখ্যাকৃত নীতিমালা অনুসরণ করা হয়েছে। (; ২২ সেপ্টেম্বর ১৯০৭ – ২০ ফেব্রুয়ারি ২০০৩) ছিলেন একজন ফরাসি লেখক, দার্শনিক ও সাহিত্য সমালোচক। জিল দ্যলুজ, মিশেল ফুকো, জাক দেরিদা ও জঁ-ল্যুক নঁসির মতো উত্তর-গঠনবাদী দার্শনিকদের ওপর তার কাজের ব্যাপক প্রভাব রয়েছে।  তথ্যসূত্র  বিষয়শ্রেণী:১৯০৭-এ জন্ম বিষয়শ্রেণী:২০০৩-এ মৃত্যু বিষয়শ্রেণী:ফরাসি সাহিত্য সমালোচক বিষয়শ্রেণী:২০শ শতাব্দীর ফরাসি দার্শনিক বিষয়শ্রেণী:ফরাসি পুরুষ ঔপন্যাসিক
রেসলম্যানিয়া একটি পেশাদার কুস্তি প্রতি-দর্শনে-পরিশোধ (পিপিভি) এবং সরাসরি ধারাবাহিক সম্প্রচার অনুষ্ঠান ছিল, যা ওয়ার্ল্ড রেসলিং ফেডারেশন (ডাব্লিউডাব্লিউএফ) প্রযোজনা করেছে।https://www.cagematch.net/?id=1&nr=1786 এটি রেসলম্যানিয়া কালানুক্রমিকের অধীনে প্রচারিত নবম অনুষ্ঠান ছিল। এই অনুষ্ঠানটি ১৯৯৩ সালের ৪ঠা এপ্রিল তারিখে মার্কিন যুক্তরাষ্ট্রের নেভাডার লাস ভেগাসের সেসার্স প্যালেসে অনুষ্ঠিত হয়েছে।  প্রাক-প্রদর্শনে একটিসহ মূল অনুষ্ঠান মিলিয়ে সর্বমোট দশটি ম্যাচ এই অনুষ্ঠানে অনুষ্ঠিত হয়েছে। এই অনুষ্ঠানের সর্বশেষ ম্যাচে হাল্ক হোগান ডাব্লিউডাব্লিউএফ চ্যাম্পিয়নশিপ ম্যাচে ইয়োকোজুনাকে পরাজিত করেছে। অন্যান্য শীর্ষস্থানীয় ম্যাচে, লেক্স লুগার জন্য আয়োজিত একক ম্যাচে মিস্টার পারফেক্টকে এবং ডাব্লিউডাব্লিউএফ আন্তঃমহাদেশীয় চ্যাম্পিয়নশিপ ম্যাচে তাতাঙ্কা শন মাইকেলসকে কাউন্টআউটের মাধ্যমে পরাজিত করেছে।  কাহিনী এই অনুষ্ঠানে পূর্ব নির্ধারিত কাহিনীর ধারাবাহিকতায় অনুষ্ঠিত ম্যাচগুলো অন্তর্ভুক্ত ছিল, যেখানে কুস্তিগিরগণ পূর্ব নির্ধারিত কাহিনী অনুযায়ী অনুষ্ঠানগুলোতে নায়ক, খলনায়ক অথবা পার্থক্যহীন চরিত্র ধারণ করেছেন যা এক বা একাধিক ম্যাচে উত্তেজনা সৃষ্টি করেছে। এই ম্যাচগুলোর ফলাফল ডাব্লিউডাব্লিউএফের লেখকদের দ্বারা পূর্বনির্ধারিত ছিল, যার ধারাবাহিক কাহিনী ডাব্লিউডাব্লিউএফের সাপ্তাহিক টেলিভিশন অনুষ্ঠানে প্রদর্শন করা হয়েছে।  পটভূমি রেসলম্যানিয়া হলো ডাব্লিউডাব্লিউই দ্বারা আয়োজিত একটি বার্ষিক সরাসরি অনুষ্ঠান, এটি পেশাদার কুস্তি ইতিহাসের দীর্ঘতম চলমান পেশাদার কুস্তি অনুষ্ঠান, যা সাধারণত প্রতি বছরের মার্চ অথবা এপ্রিল মাসে অনুষ্ঠিত হয়। "গ্রীষ্মের সবচেয়ে বড় পার্টি" হিসেবে পরিচিত এই অনুষ্ঠানটি ডাব্লিউডাব্লিউই দ্বারা আয়োজিত প্রধান চারটি প্রতি-দর্শনে-পরিশোধ অনুষ্ঠানের (রয়্যাল রাম্বল, সামারস্ল্যাম এবং সার্ভাইভার সিরিজ) মধ্যে একটি; এবং ২০২১ সাল অনুযায়ী, প্রধান পাঁচটি অনুষ্ঠানের মধ্যে একটি (যেখানে মানি ইন দ্য ব্যাংক অন্তর্ভুক্ত)। এটি ডাব্লিউডাব্লিউই দ্বারা আয়োজিত পাঁচটি প্রধান অনুষ্ঠানের মধ্যে বৃহত্তম অনুষ্ঠান। এই অনুষ্ঠানটি ক্রীড়া বিনোদনের সুপার বোল হিসেবে অভিহিত করা হয়। অনেকটা সুপার বোলের মতো, শহরগুলো রেসলম্যানিয়া অনুষ্ঠানটি আয়োজন করার অধিকারের জন্য প্রস্তাব প্রদান করে। ১৯৮৫ সালের ৩১শে মার্চ তারিখে প্রথমবারের মতো রেসলম্যানিয়া অনুষ্ঠিত হয়েছে।  ১৯৯৩ সালের এই অনুষ্ঠানটি রেসলম্যানিয়া কালানুক্রমিকের নবম অনুষ্ঠান ছিল, যা ৪ঠা এপ্রিল তারিখে মার্কিন যুক্তরাষ্ট্রের নেভাডার লাস ভেগাসের সেসার্স প্যালেসে আয়োজন করার জন্য নির্ধারণ করা হয়েছিল। এই অনুষ্ঠানটি ঐতিহ্যগতভাবে প্রতি-দর্শনে-পরিশোধে সম্প্রচার করার পাশাপাশি, এটি মার্কিন যুক্তরাষ্ট্রে ধারাবাহিক সম্প্রচার পরিষেবায় সম্প্রচার করা হয়েছে।  ১৯৯৩ সালের ২৪শে জানুয়ারি তারিখে অনুষ্ঠিত রয়্যাল রাম্বলের মূল ম্যাচে ইয়োকোজুনা সর্বশেষ র‍্যান্ডি স্যাভেজকে নিষ্কাশন করার মাধ্যমে ম্যাচটি জয়লাভ করেছিল,http://www.prowrestlinghistory.com/supercards/usa/wwf/rumble.html এর মাধ্যমে তিনি একই বছরের রেসলম্যানিয়ায় একটি চ্যাম্পিয়নশিপ ম্যাচে প্রতিদ্বন্দ্বিতা করার সুযোগ অর্জন করেছিলেন। এর ফলস্বরূপ ইয়োকোজুনা এই অনুষ্ঠানে ডাব্লিউডাব্লিউএফ চ্যাম্পিয়নশিপের জন্য আয়োজিত একক ম্যাচে ব্রেট হার্টের মুখোমুখি হয়েছেন।  তথ্যসূত্র  বহিঃসংযোগ     ১৯৯৩ রেসলম্যানিয়া বিষয়শ্রেণী:এপ্রিল ১৯৯৩-এ মার্কিন যুক্তরাষ্ট্রে ঘটনা বিষয়শ্রেণী:১৯৯৩-এ নেভাডা বিষয়শ্রেণী:নেভাডায় ঘটনা বিষয়শ্রেণী:লাস ভেগাসে পেশাদার কুস্তি
শ্যাকলওয়েল লেন মসজিদ () একটি তুর্কি মসজিদ। এটি শ্যাকলওয়েলে, লন্ডনে অবস্থিত। এটি রমজান গুনেই, তার স্ত্রী সুহেইলা গুনেই এবং অন্যান্য তুর্কি সাইপ্রিয়ট ট্রাস্টিদের দ্বারা ১৯৭৭ সালে প্রতিষ্ঠিত হয়। এটি যুক্তরাজ্যে প্রতিষ্ঠিত প্রথম তুর্কি মসজিদ। মসজিদটি আন্দালুসীয় শৈলীর একটি ভবন এবং পূর্বে এটি একটি সিনাগগ ছিল, যার নাম ছিল নিউ ডালস্টন সিনাগগ।   আরও দেখুন   আজিজিয়ে মসজিদ (লন্ডন) সুলেমানিয়ে মসজিদ (লন্ডন) লন্ডনে ইসলাম যুক্তরাজ্যে ইসলাম যুক্তরাজ্যের তুর্কিরা   টীকা   সূত্র       .    বিষয়শ্রেণী:লন্ডনের মসজিদ বিষয়শ্রেণী:১৯৭৭-এ সম্পন্ন মসজিদ বিষয়শ্রেণী:সিনাগগ থেকে রূপান্তরিত মসজিদ
আড়তলী বান্দরবান, চট্টগ্রাম, বাংলাদেশের একটি হালকা জনবহুল গ্রাম। . Archived from the original on 2008-03-09. Retrieved 2009-02-01. নিকটতম প্রধান শহর কক্সবাজার এবং নাইক্ষ্যংছড়ি উপজেলার নাইক্ষ্যংছড়ি গ্রাম থেকে পৌঁছানো যায়। গ্রামটি মিয়ানমার সীমান্তের কাছে অবস্থিত। গ্রামের প্রধান ধর্মীয় কেন্দ্র হল আশারতলী জামে মসজিদ, এবং আশারতলী সরকারি প্রাথমিক বিদ্যালয় এখানে অবস্থিত।   তথ্যসূত্র   বিষয়শ্রেণী:চট্টগ্রাম বিভাগের জনবহুল স্থান বিষয়শ্রেণী:চট্টগ্রাম বিভাগের ভূগোল অসম্পূর্ণ
সত্যনারায়ণ পাঁচালী বা (সত্যনারায়ণের বা সত্যপীরের পাঁচালী) অবিভক্ত বাংলায় সপ্তদশ শতকের শেষ থেকে রচনা শুরু হয়। 'সত্যপীর' হিন্দু ও মুসলমান উভয় ধর্মের মানুষের ধর্মবিশ্বাস থেকে উদ্ভূত। এই পাঁচালীতে প্রধানত দুটি উপাখ্যান থাকে। একটিতে এক দরিদ্র ব্রাহ্মণের দুঃখে দয়ার্দ্র হয়ে ফকিরের বেশে ঈশ্বর তথা নারায়ণ দেখা দেন এবং সিন্নি বা সির্ণি দিয়ে পূজার নির্দেশ দেন। সেই নির্দেশ পালনের ফলে দরিদ্র ব্রাহ্মণ ধনী হয়ে যান। অন্য উপাখ্যানে আছে, এক সওদাগর সত্যনারায়ণের আশীর্বাদে কন্যা লাভ করেন, কিন্তু সত্যনারায়ণের পূজা না করার কারণে নানাভাবে বিপদগ্রস্ত হন এবং শেষ পর্যন্ত সত্যনারায়ণের পূজা করায় সমস্ত বিপদ হতে মুক্তি পান এবং সেই সঙ্গে বিপুল ঐশ্বর্য তথা ধন-সম্পত্তি লাভ করেন।   প্রাচীন পাঁচালীকারদের মধ্যে উল্লেখযোগ্য ছিলেন - ভৈরব ঘটক, ঘনরাম চক্রবর্তী, রামেশ্বর চক্রবর্তী, ফকিররাম দাস প্রমুখেরা। মধ্যযুগের সর্বশেষ কবি, আধুনিক বাংলা সাহিত্যের অগ্রদূত ভারতচন্দ্র রায় (১৭১২-১৭৬৯) এর প্রথম কাব্য ছিল সত্যনারায়ণের সম্মানে রচিত পাঁচালী। তিনি ১৭৩৭ খ্রিস্টাব্দে মাত্র পনেরো বৎসর বয়সে রামচন্দ্র মুন্সী পরিবার আয়োজিত সত্যনারায়ণের উৎসব উপলক্ষে তিনি  পাঁচালিটি রচনা করেন। এছাড়াও আবদুল করিম সাহিত্যবিশারদ সম্পাদিত সত্যনারায়ণের পুঁথি বঙ্গীয় সাহিত্য পরিষদ কর্তৃক প্রকাশিত হয়।  সত্যনারায়ণ পূজার সময় এই পাঁচালী পাঠ এবং সিন্নি দেওয়ার প্রথা বাংলার ঘরে ঘরে বহুল প্রচলিত। কেবল গৃহে নয়, নারায়ণ পূজা উপলক্ষে মন্দিরেও এই রীতি প্রচলিত।   তথ্যসূত্র   বিষয়শ্রেণী:মধ্যযুগের পুঁথি বিষয়শ্রেণী:হিন্দু ধর্মগ্রন্থ